b'\n_START_ARTICLE_\nCirkulane\n_START_SECTION_\nOpis\n_START_PARAGRAPH_\nCirkulane, neko\xc4\x8d sv. Barbara v Halozah, je razgibano naselje, obdano z vinogradi, gozdovi, travniki in njivami. Dana\xc5\xa1njo podobo Cirkulan je izoblikoval potok Bela s pritoki Belana, Duga in Gradi\xc5\xa1ki potok. Naselje krasi \xc5\xbeupnijska cerkev sv. Barbara z 52 m visokim zvonikom. Zgrajena je bila v 12. stoletju, dana\xc5\xa1njo podobo pa ima iz 18. stoletja. V tej vasi je tudi cerkev sv. Katarine, kjer je v\xc4\x8dasih bila \xc5\xa1olska telovadnica._NEWLINE_V cerkvi je bil kaplan Jo\xc5\xbeef Pichler, mariborski kanonik in nabo\xc5\xbeni pisatelj. Prevedel je evangelije v halo\xc5\xa1ko nare\xc4\x8dje z naslovom Evangelmi na V\xca\x83e Nedele ino Svetke \xca\x83kos zeilo leto, ki so ostali v rokopisu.'